《灯夕》
宋代·史弥宁

东风劫劫趁芳辰，调柳唆梅著处新。
翠筦声中千里月，银花影里万家春。
楼台拚饮夜不夜，罗绮飘香人看人。
抖搂吟怀歌乐岁，江山分外长精神。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。